Odločba Komisije

z dne 31. maja 1999

o spremembi Odločbe 95/108/ES o ukrepih za varovanje zdravja pred afriško prašičjo kugo na Sardiniji (Italija)

(notificirano pod dokumentarno številko K(1999) 1438)

(Besedilo velja za EGP)

(1999/384/ES)

KOMISIJA EVROPSKIH SKUPNOSTI JE

ob upoštevanju Pogodbe o ustanovitvi Evropske skupnosti,

ob upoštevanju Direktive Sveta 90/425/EGS z dne 26. junija 1990 o veterinarskih in zootehničnih pregledih, ki se zaradi vzpostavitve notranjega trga izvajajo v trgovini znotraj Skupnosti z nekaterimi živimi živalmi in proizvodi [1], kakor je bila nazadnje spremenjena z Direktivo 92/118/EGS [2], in zlasti člena 10 Direktive,

ob upoštevanju Direktive Sveta 89/662/EGS z dne 11. decembra 1989 o veterinarskih pregledih v trgovini znotraj Skupnosti glede na vzpostavitev notranjega trga [3], kakor je bila nazadnje spremenjena z Direktivo 92/118/EGS, in zlasti člena 9 Direktive,

(1) ker je zaradi stanja v zvezi z afriško prašičjo kugo v Italiji Komisija sprejela Odločbo 95/108/ES z dne 28. marca 1995 o ukrepih za varovanje zdravja pred afriško prašičjo kugo na Sardiniji (Italija) [4];

(2) ker je treba afriško prašičjo kugo upoštevati kot endemično bolezen v provinci Nuruo, v regiji Sardinije (Italija);

(3) ker lahko bolezen ogrozi črede v drugih regijah Italije in drugih državah članicah zaradi trgovine z živimi prašiči, svežim mesom prašičev in nekaterimi proizvodi na mesni osnovi;

(4) ker Odločba Sveta 90/424/EGS z dne 26. junija 1990 o odhodki na področju veterine [5], kakor je bila nazadnje spremenjena z Odločbo Sveta 94/370/ES [6], predvideva možnost finančnega sodelovanja Skupnosti pri izkoreninjenju in nadzoru živalskih bolezni;

(5) ker je cilj znotraj programa za izkoreninjenje, sprejetega z Odločbo Komisije 98/703/ES z dne 26. novembra 1998 o odobritvi programov za izkoreninjenje živalskih bolezni, ki so jih leta 1999 predstavile države članice, in določitvi finančnih prispevkov Skupnosti, odprava afriške prašičje kuge iz preostalih okuženih področij Sardinije;

(6) ker se z vidika zdravstvenega stanja živali v provinci Sassari, provinci Oristano, provinci Cagliari in zaradi uvajanja kontrole premikov živali v regiji Sardinije lahko spremenijo postopki testiranja, ki se uporabljajo za nekatere klavne prašiče;

(7) ker so italijanski organi z zakonom prepovedali premike živih prašičev, svežega mesa prašičev in nekaterih izdelkov na osnovi mesa prašičev iz ozemlja regije Sardinije in sprejetje teh zakonov zagotavlja učinkovito izvajanje te odločbe;

(8) (18) ker so ukrepi, predvideni s to odločbo, so v skladu z mnenjem Stalnega veterinarskega odbora,

SPREJELA NASLEDNJO ODLOČBO:

Člen 1

Odločba 95/108/ES se spremeni:

1. V členu 2(2)(b) se peta in šesta alinea nadomestita z:

"— so bili vključeni v populacijo prašičev na gospodarstvu, zajeto v program serološkega testiranja, ki se zahteva s programom za izkoreninjenje afriške prašičje kuge, ki ga je sprejela Komisija v kontekstu določb Odločbe Sveta 90/424/ES, in v zadnjih šestih mesecih niso bila odkrita nobena protitelesa proti virusu afriške prašičje kuge,

— so bili pred premiki vključeni v program serološkega testiranja, ki se je izvedel deset dni pred prevozom v klavnico in niso bila odkrita nobena protitelesa proti virusu afriške prašičje kuge; program testiranja pred premiki zadevne pošiljke mora biti približno 95 % zanesljiv pri odkrivanju serološko pozitivnih živali pri 5 % stopnji prevalence bolezni."

2. Člen 6 se nadomesti z:

"Člen 6

Italija predstavi vsem državam članicam in Komisiji:

(a) seznam, ki vsebuje ime(-na) in lokacijo(-e) pooblaščene(-ih) klavnice iz člena 2 in ime(-na) in lokacijo(-e) pooblaščenega(-ih) obrata(-ov) iz člena 4 odstavka 2(b), ki jih je odobril Centralni veterinarski organ;

(b) poročilo vsakih šest mesecev, ki vsebuje podatke o številu prašičev, ki so bili predmet ukrepov iz člena 2(2)(b), in rezultate izvedenih seroloških testiranj."

Člen 2

Države članice spremenijo ukrepe, ki jih uporabljajo v trgovini, tako da bodo v skladu s to odločbo. O spremembi nemudoma obvestijo Komisijo.

Člen 3

Ta odločba je naslovljena na države članice.

V Bruslju, 31. maja 1999

Za Komisijo

Franz Fischler

Član Komisije

[1] UL L 224, 18.8.1990, str. 29.

[2] UL L 62, 15.3.1993, str. 49.

[3] UL L 395, 30.12.1989, str. 13.

[4] UL L 79, 7.4.1995, str. 29.

[5] UL L 224, 18.8.1990, str. 19.

[6] UL L 168, 2.7.1994, str. 31.

--------------------------------------------------